નવી દિલ્હી : ત્રણ તલાક અંગે સુપ્રીમ કોર્ટમાં ચાલી રહેલ સુનવણીનાં પાંચમાં દિવસે કોર્ટમાં કેન્દ્ર સરકારે દલિલ આપી હતી કે ત્રણ તલાક ઇસ્લામનો મૌલિક હિસ્સો નથી. કેન્દ્રએ કહ્યું કે ત્રણ તલાક મુસ્લિમ સમુદાયમાં પુરૂષ અને મહિલા વચ્ચેનો મુદ્દો છે. આ સમાજમાં પુરૂષ મહિલાઓની તુલનામાં શક્તિશાળી અને ભણેલો ગણેલો છે. કેન્દ્રએ કોર્ટમાં કહ્યું કે ત્રણ તલાકને બિનકાયદેસર જાહેર કરવાથી મુસ્લિમ ધર્મ પર કોઇ અસર નહી થાય.